Messelepone

Messelepone — Avropada tapılan fosillərdən təsvir edilmiş Formicidae yarımfəsiləsinə aid nəsli kəsilmiş qarışqa cinsi. M. leptogenoides bu cincə aid edilən yeganə növdür. 
 Təsviri 
Messelepone təsvir edildikdə yumşaq çöküntülü süxur qatlarından aşkar edilən iki fosil həşəratından məlum idi. Digər yaxşı qorunmuş həşərat fosilləri ilə yanaşı, Messelepone nümunələri Lutetian Messel bataqlığının çuxur qatlarından tapılıb. Qeyd edək ki, Lutetian Messel bataqlığında çoxsaylı həşərat, balıq, quş, sürünən və quru məməlilərin kömürlərdə, neft şistlərində və bitumlu şistlərdə çoxlu fosilləri tapılıb. Ərazi vulkan partlayışları nəticəsində təxminən 47 milyon il əvvəl yaranmış su hövzəsidir.

Messelepone ana qarışqası (kraliça) təxmini bədən uzunluğu 14 millimetrdir. Başı kiçik, gövdəsinin uzunluğu demək olar ki, iki dəfə böyük təsvir edilib. Altıbucaq mandibulalar baş uzunluğunun yarısına qədərdir və dişli çeynəmə səthlərinə malikdir. Protopone növləri kimi, bığlarının yuvaları da Pachycondylada görülənlərdən fərqli olaraq başda geniş şəkildə yerləşdirilib. Kraliçanın oval formalı gözləri var və başın orta nöqtəsindən bir qədər irəli yerləşdirilib. Gözlərin altındakı sahə, gözlərin enindən bir qədər qısadır. Erkək növ 7,3 mm təxmini bədən uzunluğu ilə dişidən kiçikdir. Gözlər yuvarlaqdır və gözaltı sahəsi gözlərin eninin yalnız yarısı qədərdir. On üç pilləli bığları da balacadır.

 İstinadlar 

 Xarici keçidlər 

Kateqoriya:Əlifba sırasına görə heyvanlar
Kateqoriya:Qarışqalar